**D I S P O Z I Ț I A**

**privind desemnarea unui vicepreşedinte al Consiliului Judeţean Cluj**

**în vederea exercitării atribuţiilor Preşedintelui Consiliului Judeţean Cluj**

**în celelalte cazuri de absenţă decât** cele prevăzute la art. 192 alin. (1)

din Codul administrativ

Preşedintele Consiliului Judeţean Cluj;

Având în vedere conținutul instrumentului de motivare și prezentare a dispoziției, respectiv Referatul de aprobare nr. 7638 din 24.02.2025 elaborat de către Direcția Administrare și Relații Publice/Serviciul Administrație Publică, ATOP;

Având în vedere prevederile cuprinse în:

* art. 196 - 199 coroborat cu art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările ulterioare;
* art. 2 – 3 și ale art. 80 - 82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Anexa la Ordinul Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
* Hotărârea Consiliului Județean Cluj nr. 210/2024 privind alegerea domnului Radu-Florin Rațiu în funcţia de vicepreşedinte al Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;
* Hotărârea Consiliului Județean Cluj nr. 211/2024 privind alegerea domnului István-Valentin Vákár în funcţia de vicepreşedinte al Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 12, art. 188 alin. (2) și ale art. 192 alin. (1) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 67 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliul Judeţean Cluj nr. 170/2020 (republicată 2);

În temeiul drepturilor conferite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1. (1)** Domnul Radu-Florin Rațiu –vicepreşedinte al Consiliului Judeţean Cluj- se desemnează să exercite atribuţiile Preşedintelui Consiliului Judeţean Cluj în cazurile de absenţă a acestuia, cu excepția celor prevăzute la art. 192 alin. (1) din Codul administrativ.

**(2)** În situaţia în care absentează, în acelaşi timp, atât Preşedintele Consiliului Judeţean Cluj, cât și vicepreşedintele Consiliului Judeţean Cluj desemnat conform alin. (1), atribuţiile Preşedintelui Consiliului Judeţean Cluj vor fi exercitate de către domnul Vákár István Valentin -vicepreşedinte al Consiliului Judeţean Cluj-, până la încetarea situaţiei respective.

**(3)** Vicepreşedinţii Consiliului Judeţean Cluj desemnaţi conform alin. (1) şi (2) vor <LEGIS\_SELSTART>exercita<LEGIS\_SELEND> atribuţiile Preşedintelui Consiliului Judeţean Cluj, în numele acestuia, cu respectarea competenţelor şi atribuţiilor acestuia stabilite potrivit legii.

-1-

**Art. 2.** Cu punerea în aplicare a prevederilor prezentei dispoziţii se încredinţează persoanele desemnate la art. 1.

**Art. 3.** Prezenta dispoziţie se comunică domnului Radu-Florin Rațiu; domnului István-Valentin Vákár; direcţiilor şi serviciilor din cadrul aparatului de specialitate al Consiliului Judeţean Cluj, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE, SECRETAR GENERAL AL JUDEŢULUI,**

 Alin Tișe Simona Gaci

**Nr. 77 din 24 februarie 2025**

-2-